Չին փիլիսոփաները մեծ ուշադրություն են դարձրել մարդու և բնության միջև եղած կապին: Այդ պատճառով «մարդու և երկնքի միասնության» գաղափարագիրը ամենառաջնային տեղ է գրավում թե´ չինական գրերի համակարգում և թե´ նրա փիլիսոփայական մտքում: Չին փիլիսոփաները համարում էին, որ անհրաժեշտ է մարդու մեջ դաստիարակել միաժամանակ և´ բնավորությունը, և´ բարոյական որակները: Չինական փիլիսոփայական միտքը շարունակում է կիրառություն գտնել նաև ներկայիս Չինաստանում: Մասնավորապես, չինական առանձնահատկություններով սոցիալիզմի կառուցման գաղափարախոսությունը որոշակիորեն հիմնվում է նաև չին մեծ փիլիսոփաների իմաստության վրա: